אח"י בת גלים (ת-81)

אח"י בת גלים (ת-81) הייתה אונייה שנקראה במקור MV EmmaPolder ונרכשה בנמל רוטרדם בהולנד לצורך אספקת כוחות צה"ל בדרום ומערב סיני. לצידה נרכשה גם האונייה MV Johny שקיבלה את השם אח"י בת ים (ת-83).
האונייה הגיעה לאילת בהפלגה סביב אפריקה שירתה כשלוש שנים במשימות הובלה בעיקר בין אילת לשארם א-שייח'. במהלך מלחמת ההתשה בהיותה עוגנת ברציף הצבאי בנמל אילת מוקשה על ידי חבלני קומנדו ימי מצרי. ושקעה. האונייה חולצה ממקומה אך לא ניתן היה להחזירה לכשירות והיא הוטבעה בעומק גדול במפרץ אילת.

== רכישת האוניות ==
הרכישה נעשתה על ידי אלוף מרדכי לימון שהיה ראש משלחת משרד הביטחון באירופה, בסיוע סמי עופר ועקיבא פגי שהיה ראש מספן הציוד. שתי האוניות היו באותו גודל ובנות אותו גיל אך סידור המחסנים והמבנה היו שונים. לשם 'בת גלים' היה ערך היסטורי ואת השם 'בת ים' יזם רס"ן צבי גבעתי. ולימון קיבל וכך רשם את השם.

MV EmmaPolder נבנתה בגרמניה בשנת 1958 על ידי TRAVEWERFT, LÜBECK
הייתה רשומה בדגל הולנדי בנמל רוטרדם. נרכשה ראשונה ויצאה לדרך עם צוות הולנדי מצומצם כשעליה הפליגו צבי גבעתי כמתמחה למפקד וחנוך בן אליהו כמתמחה לקצין מכונות ראשי.

מסלול ההפלגה שארך כ-40 יום הקיף את יבשת אפריקה עם תדלוק ראשון בנמל דקר בסנגל ותדלוק שני בנמל דרבן (דרום אפריקה). עד הגעתן לאילת. באילת צוותו בצוות ישראלי.

הנפת נס השירות הפעיל וקבלת הפיקוד נעשו בטקס משותף לשתי האוניות בנמל אילת ב-11 באוקטובר 1967.

== פעילות ==
חצי האי סיני בתקופת מלחמת ההתשה.
אחרי הנפת נס השירות הפעיל עסקה האונייה בשרות לבסיסי צה"ל בחצי האי סיני. הכביש מאילת לשארם-א-שייח' טרם נסלל, ושתי האוניות, אח"י בת ים ואח"י בת-גלים, שמשו למגוון משימות מבצעיות ולוגיסטיות. בוצעו סיורים בצפון מפרץ סואץ ועד לקרבת האי גרין ומשימות אספקה ליחידה 838 ובסיסים אחרים.
===תפיסת סירת מודיעין מצרית===
בהיותה בסיור בצפון מפרץ סואץ, ב-15 בינואר 1969 תפסה אח"י בת גלים, בפיקוד רס"ן חיים אברבנאל, סירה עם 7 חבלנים מצרים. החבלנים הניחו מוקשים באזור ראס סודר למחרת נתפסה על ידי ספינות יחידה 838 סירה נוספת עם שני מצרים שבאו לחלץ את הראשונים.

== טיבוע האונייה ==
ב-5 בפברואר 1970 חדרו צוללנים מצריים שיצאו בשחייה מעקבה לנמל הצבאי באילת והצמידו מוקשי עלוקה וחזרו לעקבה. והנחתת אח"י בת שבע שנפגעה בחרטום הצליחה להגיע לחוף הצפוני ורק ניזוקה. פיצוץ המוקשים באח"י בת שבע שימש התרעה לאנשי צוות אח"י בת גלים שהתעוררו ויצאו מהמדורים התחתונים.

מפקד האונייה רס"ן זאב אריאל נמצא בביתו באילת ושמע את הפיצוצים מהנמל. כשהגיע הוברר לו שאיש מאנשי הצוות לא נפגע. הפיצוץ היה בחדר המכונות וכתוצאה ממנו פרצה אש. הרחיקו בזריזות את ארגזי התחמושת שהיו עלולים להתפוצץ. האונייה שקעה והתהפכה החוצה מהרציף. למחרת צלל בעצמו נכנס לחדר המפקד וחילץ את הקלשניקוב. תחושתו האישית הייתה פגועה 

בתחילת מאי 1970 הייתה הערכת המודיעין הימי שהמצרים יחזרו לפיגוע תת-מימי בנמל אילת. באותה עת נעשו עבודות הנצלה להצפת אח"י בת גלים שהייתה שקועה ליד הרי הוצב מארב על ידי אנשי שייטת 13 במשך כמה לילות. לאחר הסרת המארב הגיעו המצרים שוב ב-15 במאי – בעיתוי הקשור ליום עצמאות ישראל בלוח המצרי – והניחו מטענים בקרבת האונייה. בבוקר כשנכנסו הצוללים לעבודה אירעו שני פיצוצים. צולל שהיה בקרבת המטענים נהרג ו-2 הצוללים שהיו בבטן האונייה נפגעו קל.

בספטמבר 1970 הסתיימו פעולות ההצלה האונייה הוצפה וסולקה מהנמל אך לא ניתן היה להבטיח ציפה לזמן רב. בהחלטת בנימין תלם שהיה אז ראש מחלקת הים הוטבעה במים עמוקים.

=== גלריה ===
<gallery>
File:BatGalimCrew1967.jpg|צוות האונייה במסדר הנפת נס השירות הפעיל בנמל הצבאי באילת, 1967
File:ComisioningCermoni11101967.jpg |קבלת תעודת הפיקוד על האוניות רס"נים גבעתי ולוי ממפקד חיל הים שלמה אראל, 11 באוקטובר 1967
קובץ:Batgalimcapsized.jpg| אח"י בת גלים שקועה בנמל הצבאי באילת מאי 1970.
File:ErectingBatGalim.jpg|עבודות הנצלה ליישור והצפת גוף אח"י בת גלים (ת-81) שחובלה בבסיס אילת.
File:ErectingBatGalim1.jpg|עבודות הנצלה ליישור והצפת גוף אח"י בת גלים (ת-81) שחובלה בבסיס אילת מאי 1970.
</gallery>

== מפקדי האונייה ==
המפקד הראשון היה רס"ן צבי גבעתי שהצטרף לצוות האונייה כקצין משמרת גשר כבר ברוטרדם ובמהלך ההפלגה כתב את נוהלי ההפעלה. גבעתי היה מתוכנן לצוות ספינת הסער הראשונה אח"י מבטח בשרבורג. כאשר הגיע לאילת כבר הוכן לאונייה מפקד אחר. אך גבעתי ביקש להישאר כמפקד האונייה ומפקד חיל הים שלמה אראל הסכים לכך.

לאחר מספר חודשים מסר גבעתי את הפיקוד לחיים אברבנאל. ויצא לשרבורג כמפקד מיועד לספינת הסער השלישית אח"י מזנק.
המפקד השלישי היה רס"ן זאב אריאל שהוחזר לפיקוד ימי על ידי אברהם בוצר. לאחר שהודח לדעתו שלא בצדק מפיקוד על אח"י נגה (ק-22). אריאל קרא לבתו שנולדה בשם בתגל וספג את המכה שאונייתו הוטבעה בנמל אילת.
<gallery>
קובץ:ZviGivatiRavSeren1967.jpg|רס"ן צבי גבעתי בטקס קבלת הפיקוד על אח"י בת גלים (ת-81), בנמל אילת 1967.
קובץ:AbrabanelMTB16Brdg.jpg|חיים אברבנאל מפל"ג 912 במלחמת ששת הימים.
File:ZeevAriel1972.jpg|סא"ל זאב אריאל. 
</gallery>

== ראו גם ==
* הזירה הימית במלחמת ההתשה

== לקריאה נוספת ==
* מייק אלדר, שייטת 13, סיפורו של הקומנדו הימי, ספרית מעריב, 1993, ע' 433, 442-438.
* דב רוזנטל, אלבום כלי שיט חיל הים מפקדת חיל הים, 1990, ע' 29–30.
*ד"ר יובל ערבל, ד"ר עמיחי קרנר, "פרשת האונייה "בת גלים" ", הוצאת מערכות, גיליון 479

== קישורים חיצוניים ==

* [http://www.amutayam.org.il/?CategoryID=597&ArticleID=1063 אח"י בת ים (ת-83)], באתר עמותת חיל הים
*אלי לוי, [http://moreshetyamit.net/?p=3892 פיקוד על אח"י בת ים (ת-83)], באתר משמר המורשת הימית

== הערות שוליים ==

קטגוריה:אוניות מלחמה ישראליות